DOI: 10.14457/tu.the.2020.194
title: การศึกษาความเป็นไปได้ในการพัฒนาสถานที่สำหรับรับจัดงานศพบริเวณถนนเกษตรนวมินทร์

description: จากการศึกษาความเป็นไปได้ของสถานที่รับจัดงานศพ ผู้จัดทำได้มีความประสงค์เพื่อต้องการทราบถึงความเป็นได้ในการทำธุรกิจดังกล่าว ผ่านการวิเคราะห์ทั้งทางด้านกฎหมาย ด้วยทำเลที่ตั้ง ด้านการตลาด ด้านการบริหารจัดการ และด้านการเงินโดยสามารถสรุปผลการวิเคราะห์จำแนกตามหัวข้อที่ได้ทำการศึกษาดังนี้ การศึกษาความเป็นไปได้ทางด้านกฎหมายได้เข้าหารือกับหน่วยงานราชการที่ดูแลในเรื่อง พ.ร.บ.สุสานและฌาปนสถาน สรุปว่าโครงการสถานที่รับจัดงานศพนั้นจัดอยู่ในเงื่อนไขตาม พ.ร.บ. ดังกล่าว เนื่องจากมีการ “เก็บศพ” ในโครงการประกอบกับตามข้อกำหนดผังเมืองระบุว่าการใช้ประโยชน์ประเภทสุสานและฌาปนสถาน นั้นจะต้องอยู่บริเวณผังเมืองสีเขียวซึ่งเป็นบริเวณพื้นที่ขอบนอกของกรุงเทพมหานครซึ่งไม่มีศักยภาพทางด้านการตลาด แต่ทั้งนี้ พ.ร.บ. ได้ระบุต่อไปว่าในการ “การเก็บศพนั้นจะไม่รวมถึงสถานที่ที่ใช้สำหรับเก็บศพชั่วคราวในสถานพยาบาล” ดังนั้นผู้ศึกษาจึงได้เข้าหารือกับหน่วยงานราชการที่ดูแลในเรื่อง พ.ร.บ. สถานพยาบาล พบว่าหากดำเนินการขออนุญาตพื้นที่โครงการทั้งหมดเป็นสถานพยาบาลและให้พื้นที่ที่ใช้เป็นสถานที่รับจัดงานศพเป็น “การจัดสถานที่เพื่อกิจการอื่น” ในสถานพยาบาล ดังนั้นในการดำเนินโครงการจะใช้กลยุทธ์ในการจัดตั้งเป็นสถานพยาบาลแทนการใช้วิธีการจัดตั้งเป็น สุสานและฌาปนสถานการศึกษาความเป็นไปได้ทางด้านสถานที่ตั้งของโครงการ พบว่าพื้นที่ที่มีความเหมาะสมจำนวนทั้งสิ้น 7 แห่ง ประกอบนำสถานที่ทั้ง 7 เมื่อนำมาพิจารณาคะแนนด้วยวิธี WQS โดยมีปัจจัยในการประเมินที่เป็นตัวแทนของสถานะต่างๆ พบว่าสถานที่ที่มีคะแนนสูงที่สุด ได้แก่สถานที่เกษตร นวมินทร์ 2 ที่ได้คะแนน 796.6 คะแนน จากคะแนนเต็ม 1000 คะแนน การศึกษาความเป็นไปได้ทางการตลาด พบว่าจากการศึกษาความต้องการของลูกค้าผ่านวิธีการทำการสัมภาษณ์เชิงลึก (in-depth interview) จำนวน 25 คน โดยกลุ่มคนดังกล่าวได้คัดเลือกเฉพาะผู้ที่เคยมีประสบการณ์ในการจัดงานศพมาแล้วทั้งสิ้น ทำให้ทราบว่ามีผู้ให้ความสนใจเข้าใช้บริการของโครงการร้อยละ 48 ของจำนวนผู้ตอบแบบสอบถามทั้งหมด อีกทั้งยังทราบว่า Pain Point ของกลุ่มผู้ถูกสัมภาษณ์นั้นคือ 1.การที่วัดไม่สามารถบริการได้มีประสิทธิภาพ หรือ ไม่ One Stop Service 2. ไม่มีผู้ช่วยในการจัดงาน ดังนั้นในการวางกลยุทธ์ทางการตลาดจากการวิเคราะห์ SWOT คือ การสื่อสารโดยมีวัตถุประสงค์ทำให้ลูกค้าไว้ใจและเห็นว่าการเข้าใช้บริการยังโครงการนั้นดีกว่าการไปจัดงานศพในรูปแบบเดิมๆการศึกษาความเป็นไปได้ทางด้านการเงิน เมื่อทำการประเมินสมมุติฐานทั้ง การลงทุน รายได้ ค่าใช้จ่าย รวมถึงสมมุติฐานทางด้านการเงิน พบว่าโครงการมีความน่าสนใจในการลงทุนเนื่องจากเมื่อวิเคราะห์ผลตอบแทนทางการเงินด้วยวิธีการวิเคราะห์ DCF Model พบว่าโครงการมี NPV เท่ากับ 193,417,470 บาท IRR เท่ากับ 28.16% Payback Period เท่ากับ 4 ปี Discount Payback Period 5 ปีการวิเคราะห์ความเสี่ยง จากการวิเคราะห์ปัจจัยอ่อนไหว (Sensitivity Analysis) พบว่าปัจจัยที่มีผลกระทบต่อโครงการสูง ได้แก่ รายได้ค่าสถานที่ และ รายได้ค่าบริการของโครงการ ซึ่งมีความเสี่ยงอันเกิดจากความผันผวนในการเข้าใช้บริการของผู้บริโภค ซึ่งโครงการได้ทำการประเมินและหาวิธีการรับมือโดยการหากลุ่มลูกค้าใหม่ที่ไม่ใช่กลุ่มคนที่เสียชีวิตในปัจจุบัน เช่น รูปแบบการขายแบบรักษาสมาชิกกับคนที่เตรียมความพร้อมในการเสียชีวิตเพื่อให้อนาคตไม่เป็นภาระค่าใช้จ่ายแก่ลูกหลานจากการศึกษาความเป็นไปได้ทั้งทางด้านกฎหมาย การตลาด และ การเงินพบว่าโครงการมีความน่าสนใจและมีความเป็นไปได้ในการลงทุน แต่ทั้งนี้ในการดำเนินการต้องเฝ้าระวังปัจจัยที่มีโอกาสส่งผลกระทบต่อรายได้ของโครงการอย่างสม่ำเสมอ เพื่อให้ปัจจัยเหล่านั้นไม่สามารถเกิดความผันผวนอันนำมาสู่การเปลี่ยนแปลงของผลตอบแทนของโครงการในการวิเคราะห์ในการศึกษาครั้งนี้